હાય-હાય! આ છોકરાંવને ખબર છે કે તેમનો જન્મ તેમના રિયલ પપ્પા સિવાયના કોઈ બીજા જ પુરુષથી થયો છે? હા, ભારતમાં ભલે સંતાનો મેળવવામાં ત્રીજી વ્યક્તિની લેવાતી મદદ છુપાવવા જેવી અને શરમજનક ગણાતી હોય, વિદેશોમાં આ બાબતે કોઈ છોછ નથી. પેરન્ટ્સ તેમના સમજણા બાળકને કહેતાં જરાય અચકાતા નથી કે તારો જન્મ સ્પર્મ-ડોનરથી થયો છે અને સંતાનો પણ બાઅદબ પોતાના પપ્પાના નામને બદલે એનો કોડ જાહેરમાં કહેતાં અચકાતાં નથી. બલકે આ સંતાનો તો આ કોડ થકી પોતાના હાફ બ્રધર્સ કે સિસ્ટર્સને શોધી કાઢવા માટે પણ તત્પર હોય છે ને એટલે જ આ કોડ સરખો આવતાં જેસી અને જૉનના પણ કાન ઊંચા થઈ ગયા છે.